Rikunarita-ORG/Wikinium huggingface dataset:
# Лео XIV

| Галиҗәнап Рим папасы Лео XIV |
| --- |
|  |
| Туган телендәге исеме | ингл. *Robert Francis Prevost* |
| Туган | 14 сентябрь 1955(1955-09-14) (70 яшь) АКШ, Иллинойс штаты, Чикаго  |
| Яшәгән урын | 212 East 141st Place[d] Перу Ватикан |
| Милләт | инглиз |
| Ватандашлыгы | АКШ АКШ Перу Перу  Ватикан |
| Әлма-матер | St. Augustine Seminary High School[d], Вилланова университеты[d], Catholic Theological Union[d], Изге Аквиналы Фома исемендәге Рим папасы университеты[d] һәм Изге Аквиналы Фома исемендәге Рим папасы университеты[d] |
| Һөнәре | католик рухание, Рим папасы |
| Ата-ана | * Луис Мариус Превост[d] (әти)
* Милдред Превост[d] (әни)
 |
| Кардәшләр | Louis Martín Prevost[d] һәм John Joseph Prevost[d] |
|  |
|  **[[commons:Category:Leo XIV|Галиҗәнап Рим папасы Лео XIV]]**  Викиҗыентыкта |

**Лео XIV** (лат. *Leo PP. XIV*), *туганда бирелгән исеме* **Роберт Фрэнсис Превост** (ингл. *Robert Francis Prevost*; *1955 елның 14 сентябре, АКШ, Иллинойс штаты, Чикаго*) ― Католик чиркәве епискобы, 2025 елның 8 маенда сайланган Рим папасы һәм Ватикан башлыгы, 2023 елдан кардинал, 2025 елдан кардинал-епископ.

## Тәрҗемәи хәле

1955 елның 14 сентябрендә АКШның Иллинойс штаты Чикаго шәһәрендә туган. Әнисе Милдред (*тумышы белән* Мартинес) китапханә белгече (Гаити мөһаҗирләре гаиләсеннән), әтисе Луи Мариус Прево, Икенче бөтендөнья сугышында АКШ хәрби-диңгез көчләре ветераны һәм мәктәп округы директоры булган (Италия мөһаҗирләре галәсеннән). Превоның ике өлкән абыйсы бар: Луи (пенсиядәге хәрби) һәм Джон (католик мәктәбенең элеккеге директоры).

Прево 1977 елда августиннар[d] нигез салган Вилланова университетында математика буенча фәннәр бакалавры дәрәҗәсен алган. 1982 елда Чикагодагы католик теология берлегеннән дин гыйлеме магистры дәрәҗәсен алган, Канун хокукы лицензиаты (1984), аннан соң Римдагы Изге Фома Аквинский папа университетында Канун хокукы докторы дәрәҗәсе (1987) алган. Аның докторлык диссертациясе «Изге Августин орденында җирле приор роле» дип аталган. 2014 елда Вилланов университеты аңа гуманитар фәннәрнең мактаулы докторы исемен биргән. Ул инглиз, испан, итальян, француз һәм португал телләрендә сөйләшүче полиглот, шулай ук латин һәм алман телләрендә укый ала.

Үзенең башлангыч чиркәү карьерасын (1978 елдан) Изге Августин орденына[d] багышлаган 1985 елдан 1986 елга кадәр һәм 1988 елдан 1998 елга кадәр Перуда эшләгән, анда мәхәллә рухание, епархия түрәсе, семинария укытучысы һәм администратор булып хезмәт иткән. 2001 елдан алып 2013 елга кадәр Изге Августин орденының генераль приоры итеп сайланып, соңрак Перуга Чиклайо епископы сыйфатында кайткан (2015―2023). 2023 елда Рим Папасы Франциск аны епископлар эшләре буенча дикастерия префекты һәм Латин Америкасы буенча папа комиссиясе президенты итеп билгеләгән һәм шул ук елда кардинал иткән (2025 елдан католик-епископ) . Бу вазыйфалары аның папа тәхетенә кандидат буларак әһәмиятен арттырган.

Ике (АКШ һәм Перу) гражданлыгы булган шәхес буларак, Лео Кушма Штатлардан яки Перудан сайланган беренче папа булып тора. Ул Изге Августин орденыннан беренче папа һәм Изге Августин кагыйдәсен үтәүче орденнардан җиденче папа булып тора.

## Искәрмәләр

## Сылтамалар
# Zur Başlıq yarışları (tennis)

*Rocer Federer* - Zur Başlıq yarışlarında iñ küp ciñü yawlağan tennisçı
**Zur Başlıq yarışları** (inglizçä *Grand Slam tournaments*) - zamança tennista dürt iñ zur yıl sayın ütkärelä torğan yarışlar:

* AQŞ açıq tennis yarışı
* Avstraliä açıq tennis yarışı
* Frantsiä açıq tennis yarışı
* Wimbldon tennis yarışı

## Tarix

"Zur başlıq" töşençäse *bric* kartalar uyınınnan alınğan. Zur Başlıqnı ciñü - barlıq dürt yarışta otu - härber tennisçı öçen yuğarı maqsat, ä Altın Başlıqnı yawlap alu - Olimpiä uyınnarında ciñü - iñ yuğarı maqsat.

Töşençä 1933 yılda barlıqqa kilä. Berençe Zur Başlıq 1938 yılda Donald Bac tarafınnan alına.

Rocer Federer - Zur Başlıq yarışlarında iñ küp ciñü yawlağan (17 tapqır, 7 Wimbldon, 5 AQŞ A.Y.)

Karyera Zur başlığı - barlıq 4 yarışta ciñügä 8 tennisçı ireşkän:

* Fred Perri (Rolan Garros-1935)
* Donald Bac (Rolan Garros-1938)
* Rod Leywer (US Open-1962)
* Roy Emerson (Wimbldon-1964)
* Andre Agassi (Rolan Garros-1999)
* Rocer Federer (Rolan Garros-2009)
* Rafael Nadal (US Open-2010).
* Novak Cokoviç (Rolan Garros-2016)

## Sıltamalar

* Official website of the Australian Open
* Official website of the French Open  2009 елның 28 февраль көнендә архивланган
* Official website of Wimbledon
* Official website of the US Open
* All-times Grand Slam tournaments finals - Reference book.